Here is a page extracted from Wikipedia that may contain CSS, HTML, and a lot of unformatted text.

Title: Cuitre
Content: Iste articlo tracta sobre o cuitre que ye un tipo d'aladro. Ta atros usos d'o termin cuitre, se veiga Cuitre (desambigación).

O cuitre u cutre (d'o latín <*CULTURE) ye un apero de labranza que se fa servir ta «cuitrar» u romper a napa superficial d'a tierra d'un campo nuevo u que haiga estau d'erial antes de poder-la labrar con l'aladro romano.

Con l'uso d'o cuitre se miraba d'evitar a fractura de partes de l'aladro, mas delicau, u que se malmetese as partes metalicas d'aquel, como a rella, que en o mundo tradicional cuan a ferrería yera un treballo d'artesanía suposaba un esfuerzo important recomponer-la.

Estructuralment, o cuitre yera un aladro de tipo romano, que s'asemella a la forma que tiene un aladro romano común pero mas chicorrón y feito totalment de madera. Ista ye a forma mas desarrollada que podeba tener. En muitos casos, o cuitre no yera sique un palo esluciau por a punta que se punchaba en tierra y serviba ta esgarrar as venas d'a vechetación anterior y vulcar as tozas.

Se veiga tamién 
Aladro
Porpalo

Aladros